als_Latn dik_Latn sag_Latn
Maqedoni-Kosovë së shpejti vetëm me letërnjoftime (VIDEO)
Shkupi dhe Prishtina brenda 6 muajve të ardhshme, pritet të mbajnë seancën e parë ndërqeveritare. Shefat e diplomacive të Maqedonisë dhe Kosovës, Nikolla Poposki dhe Hashim Thaçi pas takimit të djeshëm në Shkup deklaruan se shumë shpejt, pritet të firmoset edhe marrëveshja për lëvizjen e qytetarëve mes dy vendeve me letërnjoftime. Ndonëse pa ofruar sërish një datë të saktë, ministrat deklaruan se marrëveshja e tillë do të hyjë në fuqi deri në fillim të verës.
“Synimi ynë është që takimi mes dy qeverive të mbahet në gjashtëmujorin e parë të këtij viti dhe në të njëjtën kohë kam besim të plotë se edhe çështja e lëvizjes së qytetarëve vetëm me letërnjoftime mes Kosovës dhe Maqedonisë gjithashtu do të ndodh përpara fillimit të verës sepse është një çështje procedurale dhe administrative disa arsye teknike ndërsa ekziston vullneti politik”, tha Hashim Thaçi, Ministër i Jashtëm i Kosovës.
“Pas bisedave të sotme mendoj se ka kushte që në një periudhë shumë të shkurtër brenda disa muajsh apo në tremujorin e parë të këtij viti, të mbajmë seancën e përbashkët ndërqeveritare. Për sa i përket firmosjes së marrëveshjes për lehtësimin e kalimit të kufirit, ne tashmë kemi dorëzuar në qeveri një propozim/platformë të cilën shumë shpejtë do ta shkëmbejmë me qeverinë e Kosovës”, tha Nikolla Poposki, Ministër I jashtëm i Maqedonisë.
Shefi i diplomacisë së Kosovës, Hashim Thaçi nënvizoi edhe nevojën për zbatimin e plotë të Marrëveshjes së Ohrit ndërsa iu sugjeroi autoriteteve të vendit që Marrëveshja mes Kosovës dhe Serbisë të shërbejë si shembull për kapërcimin e dallimeve me Greqinë.
“Kosova mbështet Marrëveshjen e Ohrit dhe natyrisht sa më shumë që implementohet ajo Marrëveshje është në interes të stabilitetit, paqes por edhe afirmimit të qytetarëve të Maqedonisë..Shteti i Kosovës mbështet fuqishëm Maqedoninë që të anëtarësohet sa më shpejtë në NATO dhe shpresoj se do të arrihet Marrëveshja mes jush dhe Greqisë dhe mund të them se një model për arritjen e kësaj marrëveshjeje është arritja e marrëveshjes mes Kosovës dhe Serbisë për normalizimin e marrëdhënieve, në mënyrë që të tejkalojmë të kaluarën e hidhur dhe të shikojmë nga e ardhmja e përbashkët e fqinjësisë së mirë”, u shpreh Hashim Thaçi, Ministër i Jashtëm i Kosovës.
Në kuadër të vizitës së tij të parë zyrtare në Shkup, Thaçi u prit edhe nga Presidenti Ivanov dhe kryeministri Gruevski. Ndërkohë, në postin e mëhershëm si kryeministër i Kosovës për 6 vite, Thaçi asnjëherë nuk u prit në takim nga kolegu i tij Gruevski. Semra Jakupi
als_Latn als_Latn als_Latn als_Latn als_Latn als_Latn als_Latn